Pleje og vedligeholdelse af sauna

Du har nu fået en kvalitetsløsning fra SPA Kompagniet med materialer af højeste kvalitet.
Vi har lavet denne vejledning for at du får størst mulig glæde og velvære ud af din sauna i mange år fremover.
Dette er en generel vejledning og hvordan netop din sauna skal behandles, kan variere alt efter hvilken saunaovn du har valgt. Følg derfor altid saunaovnens manual først.

Klargøring før første brug:

Kabinen
· Komplet rengøring af sauna. 
· Grundig støvsugning. Brug børstemundstykke for at undgå at beskadige træet og lave ridser. Start med loft. Herefter vægpaneler. Dernæst bænke, og til sidst gulv.
Tør alle overflader over med en hårdt opvredet klud. Brug en kvalitetsklud der ikke efterlader ”fnug”
Ovn
· Læs altid saunaovnens manual før første brug og følg altid producentens anvisninger.
· Ilægning af saunasten
· Brug sten af en størrelse der passer til den valgte saunaovn
· Vask stenene i rent vand
· Placer stenene løst så der kan strømme luft frit igennem.
· Stenene skal være helt tørre inden ovnen tændes.
· Kontroller ovnens elektriske forbindelser og prøvetænd ovnen i 20 minutter
det er normalt hvis saunaen afgiver en begrænset mængde røg og lugt under prøvetændingen. Lugten skal nok forsvinde igen.
Indkøring
· Indstil saunaovnen til maximal temperatur og lad den stå tændt i en time.
· Der må ikke opholde sig nogen i saunaen i denne periode. Det er helt naturligt at saunasten kan flække/sprænge på grund af naturlige indre spændinger som bliver udløst under opvarmningen.
· Kontroller for tilstedeværelse af, og fjern, eventuelt stenstøv under ovnen.
· Steriliser saunastenene med damp ved langsomt at hælde vand over stenene. Du hælder for hurtigt hvis der kommer vand på gulvet under ovnen. Brug ca 1 liter pr 20kg saunasten. Følg altid 
producentens anvisninger. Ikke alle saunaovne tåler overhældning med vand lige godt.






[bookmark: OLE_LINK1][bookmark: OLE_LINK2]Forsegling/oliebehandling af træ:

Hos SPA Kompagniet anbefaler vi at saunabænke og ryglæn behandles med rigtig saunaolie og at vægpaneler behandles med saunavoks. 
Skal saunaen anvendes til professionel brug med intensiv saunagus anbefales det at genbehandle alt oliebehandlet træ mindst to gange årligt, og optimalt hver måned. – men altid efter behov.
Bænken er den mest udsatte del af saunaen, og olien beskytter mod vandsprængninger- og fugtpletter, og gør rengøring lettere. Vær opmærksom på at fjerne overskydende olie. Olien kan sammen med naturlige farvestoffer i træet misfarve lyst badetøj.
Saunatræ kan først olie/voks behandles efter grundig indkøring med fuld opvarmning og nedkøling.
Efter behandling opvarmes og nedkøles saunaen igen og evt. overskydende olie/voks fjernes grundigt med en tør klud.
Rigtig Saunaolie/voks afgiver ikke lugte til omgivelserne, selv under opvarmning. Træet bevarer bedst sin naturlige glød og farve, og føles minimalt varmere at sidde på.

Løbende vedligeholdelse:

Saunaer er med ganske lidt vedligeholdelse forholdsvist nemme at holde pæne i lang tid.
· Gå altid i bad før du benytter saunaen.
· Sørg for at gulvet udenfor og inde i saunaen bliver rengjort jævnligt. Rene fødder giver rene saunabænke. Undgå sprøjt på træværk. Brug ikke højtryksrenser eller spuling af gulve med slange.
· Benyt altid et kvalitetshåndklæde til at sidde på, og gerne foldet dobbelt, for at undgår fedt og saltaflejringer på træet.
· [bookmark: OLE_LINK5]Afvask bænkene jævnligt i rent vand og evt. med en mild sæbeopløsning. Er bænke oliebehandlede vil sæbebehandling fjerne olien, hvorfor bænken skal oliebehandles efterfølgende efter behov.
Ovnen aftørres efter behov udvendigt med en opvredet klud dyppet i mild sæbeopløsning, eller med afkalkningsmiddel efter behov. Har der været hældt vand på ovnen bør man altid aftørre ovn efter brug. Følg altid saunaovnens manual.
· Saunaspand i træ bør altid være delvist fyldt med vand for at undgå udtørring og opbevares på gulvet for at minimere fordampning. Fyld rent vand i spanden før brug.
Tøm altid metal saunaspande og saunaspande med plastikindlæg for vand og vend den på hovedet så den kan tørre. Lad den ikke stå på bænken da den kan sætte mærker.

På grund af varme og fugtpåvirkninger er det helt normalt at dørkarm og paneler udvider og trækker sig sammen. Saunadøren kan let justeres i hængsler og rullelås.
Med tiden og alt efter brug vil saunasten flække, som resultat af temperatursvingninger og bør udskiftes for at sikre fortsat uhindret luftstrømning mellem stenene. Vi anbefaler at man tager alle saunasten op af ovnen, støvsuger ovnen og fjerner flækkede saunasten. Slut af med et nyt lag af pæne saunasten. Udfør dette mindst én gang årligt for at undgå at ovnen får ”forstoppelse” af små stenfragmenter som forhindrer luften i at vandre igennem stenkurven.
SPA Kompagniet kan tilbyde et årligt serviceeftersyn eller en serviceaftale skræddersyet til dit behov.
Grundig rengøring:

Efter behov kan der foretages en grundig rengøring af saunatræ for at fjerne pletter eller misfarvninger.
Det anbefales at bruge rigtig dedikeret saunasæbe til formålet.
Efter grundig rengøring efterlades træet mere sårbart end det var fra ny, da man har fjernet noget af træets naturlige træbeskyttelse. Derfor bør ubehandlet træ altid forsegles med sauna olie/voks efter grundig rengøring. Saunabænke behandles med saunaolie. Vægge og lofter behandles med saunavoks

Reparationer:

Små hak og ridser i saunatræet kan fjernes med et fugtigt viskestykke og et strygejern.
er bænken meget medtaget kan man slibe med excentersliber med korn 220. (start med korn 80/120 for dybere slibning om nødvendigt)
Husk at tildække saunaovnen grundigt med tæt plastik for at undgå brandfare fra savsmuld.
I saunaovne hvor varmelegemerne er placeret imellem stenene, er disse særligt udsatte. Denne type ovn anbefales ikke hvor der afholdes saunagus, eller hvor ovnen ofte overhældes med vand. De pludselige og store temperatursvingninger forårsaget af overhældning med vand, kan forårsage mikrofrakturer i varmelegemerne, så varmelegemerne ikke længere er funktionsdygtige. 
Varmelegemer bør udskiftes af en fagmand.
